LIETUVOS RESPUBLIKOS SEIMO

Ekonomikos komitetas

PAGRINDINIO KOMITETO PAPILDOMA IŠVADA

DĖL LIETUVOS RESPUBLIKOS ŽEMĖS ĮSTATYMO NR. I-446 PAKEITIMO ĮSTATYMO NR. XIV-1311 2 STRAIPSNIO PAKEITIMO ĮSTATYMO NR. XIV-2115 1 STRAIPSNIO PAKEITIMO ĮSTATYMO PROJEKTO NR. XIVP-3157(2)

2023-12-20 Nr. 108-P-59

Vilnius

1. Komiteto posėdyje dalyvavo: Komiteto pirmininkas Kazys Starkevičius; Komiteto pirmininko pavaduotojas Gintautas Paluckas; Komiteto nariai: Andrius Bagdonas, Viktoras Fiodorovas, Andrius Kupčinskas, Deividas Labanavičius, Laima Mogenienė, Ieva Pakarklytė, Paulius Saudargas, Lukas Savickas, Mindaugas Skritulskas.

Komiteto biuro: vedėja Rima Petkūnienė; patarėjai: Darius Šaltmeris, Rasa Ona Duburaitė, Raimonda Danė, Laura Jasiukėnienė, Irina Jurkšuvienė; padėjėja Zita Jodkonienė.

Kviestieji asmenys (pasisakę nuotoliniame posėdyje): Lietuvos Respublikos aplinkos ministerijos viceministrė Monika Juodvalkė, Lietuvos Respublikos ekonomikos ir inovacijų ministerijos viceministras Karolis Žemaitis.

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas 2023-12-19	8 9 9 9	3 1 28, 29	4, 4,	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. Pagal projekto 1 straipsnio 1 dalimi keičiamo įstatymo 1 straipsnio 3 dalyje dėstomo Žemės įstatymo 8 straipsnio 3 dalies 4 punkto nuostatas Nacionalinės žemės tarnybos vadovo įgaliotas „vadovaujamas pareigas einantis Nacionalinės žemės tarnybos valstybės tarnautojas“ turėtų teisę priimti sprendimą dėl valstybinės žemės suteikimo neatlygintinai naudotis, sudaryti valstybinės žemės panaudos sutartis. Pažymėtina, kad Seimo Aplinkos apsaugos komiteto 2023-11-22 išvadoje Nr. 107-P-44 „Dėl Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio pakeitimo įstatymo projekto Nr. XIVP-3169“, kurioje buvo vertinamas Žemės įstatyme siūlomas nustatyti analogiškas teisinis reguliavimas, nurodoma, kad „atsižvelgiant į Nacionalinės žemės tarnybos struktūros pokyčius ir siekiant užtikrinti sklandų darbą Žemės įstatymo ir Žemės reformos įstatymų pakeitimų projektais siūlytina Nacionalinės žemės tarnybos vadovui suteikti galimybę įgalioti vadovaujamas pareigas einantį Nacionalinės žemės tarnybos valstybės tarnautoją, t. y. bet kurį tarnybos valstybės tarnautoją, turintį pavaldžių asmenų“. Taigi, pagal projekto nuostatas Nacionalinės žemės tarnybos vadovas galėtų įgalioti bet kurio struktūrinio padalinio, tame tarpe vykdančio ūkines funkcijas (transporto, ūkio dalies ir pan.), vadovą ar kitą darbuotoją, kuris turėtų bent vieną pavaldinį, priimti sprendimus, susijusius su disponavimu valstybine žeme. Siūlomas teisinis reguliavimas kelia abejonių. Kyla abejonių, ar Nacionalinės žemės tarnybos padalinių, neatliekančių viešojo administravimo funkcijų, vadovams ar kitiems darbuotojams, kurių funkcijos nėra susiję su valstybinės žemės administravimu, galėtų būti pagrįstai pavesta vykdyti projekte minimas funkcijas. Svarstytina, ar projekto 1 straipsnio 1 dalimi keičiamo įstatymo 1 straipsnio 3 dalyje dėstomo Žemės įstatymo 8 straipsnio 3 dalies 4 punkto nereikėtų patikslinti, nustatant, kad Nacionalinės žemės tarnybos vadovas galėtų įgalioti ne bet kurį Nacionalinė žemės tarnybos vadovaujantį darbuotoją, bet viešojo administravimo funkcijas vykdančių Nacionalinės žemės tarnybos padalinių vadovus. Svarbu paminėti, kad Seimo aplinkos apsaugos komitetas 2023 m. gruodžio 13 išvadoje Nr. 107-P-50 „Dėl Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 ir 2 straipsnių pakeitimo įstatymo projekto Nr. XIVP-3169 (2)”, įvertinęs analogišką Teisės departamento pastabą, teiktą dėl Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 ir 2 straipsnių pakeitimo įstatymo projekto Nr. XIVP-3169(2), jai pritarė, o 2023 m. gruodžio 14 d. Seimas priėmė šį įstatymo projektą. Pritarus aukščiau išdėstytai pastabai, vadovaujantis aukščiau išdėstytais argumentais reikėtų patikslinti ir projekto 1 straipsnio 3 dalimi keičiamo įstatymo 1 straipsnio 4 dalyje dėstomas Žemės įstatymo 9 straipsnio 1 dalies 4 punkto ir 28 dalies nuostatas. Taip pat, siekiant įstatymo nuostatų suderinamumo, reikėtų patikslinti (suderinti) ir projekto 1 straipsnio 3 dalimi keičiamo įstatymo 1 straipsnio 4 dalyje dėstomas Žemės įstatymo 9 straipsnio 29 dalies nuostatas, toje apimtyje kurioje vartojama formuluotė „jo įgaliotas teritorinio padalinio vadovas“ (taip, kaip bus patikslintos aukščiau minėtos projekto nuostatos).	Pritarti	Atsižvelgiant į Seime 2023-12-14 priimto įstatymo XIV-2338 nuostatas, projekte vietoje žodžių „Nacionalinės žemės tarnybos vadovas arba jo įgaliotas, vadovaujamas pareigas einantis, Nacionalinės žemės tarnybos valstybės tarnautojas“ naudoti žodžius: „Nacionalinės žemės tarnybos vadovas arba jo įgaliotas viešojo administravimo funkcijas vykdančiame Nacionalinės žemės tarnybos padalinyje vadovaujamas pareigas einantis valstybės tarnautojas“. Pagal suformuotą siūlymą patikslinti projektu keičiamo įstatymo 8 straipsnio 3 dalies 4 punkto, 9 straipsnio 1 dalies 4 punkto, 9 straipsnio 28 dalies ir 9 straipsnio 29 dalies nuostatas. Balsavimo rezultatai: pritarti bendru sutarimu.
2.	Seimo kanceliarijos Teisės departamentas 2023-12-19	Projekto 1 straipsnio 3 dalimi keičiamo įstatymo 1 straipsnio 4 dalyje dėstomo Žemės įstatymo 9 straipsnio 18 dalies trečiajame ir ketvirtajame sakiniuose nėra pakankamai aiškus juose vartojamos formuluotės „nebaigti statiniai“ turinys. Svarstytina, ar siekiant aiškumo, šiose projekto nuostatose vietoj minėtos formuluotės nereikėtų įrašyti formuluotę „nebaigti statyti statiniai“.	Nepritarti	Statybos įstatymo 2 straipsnio 27 dalyje apibrėžta nebaigto statinio sąvoka: „Nebaigtas statinys – statinys, kurio statybos darbai, nustatyti statinio projekte ir teisės aktuose, yra neužbaigti.“ Tokia sąvoka yra apibrėžta kituose įstatymuose, naudojama ir projekte. Balsavimo rezultatai: pritarti bendru sutarimu.
3.	Seimo kanceliarijos Teisės departamentas 2023-12-19	Pagal projekto 2 straipsnio 1 dalį įstatymas įsigaliotų 2024 m. liepos 1 d. Atsižvelgiant į tai, projektu siūlomus pakeitimus reikėtų dėstyti ne keičiant Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115 (toliau – įstatymas Nr. XIV-2115), kuris įsigalioja 2024 m. sausio 1 d., o keičiant bazinį Žemės įstatymą, nes įstatymo Nr. XIV-2115 (ir šio įstatymo pakeitimai, Seimo priimti 2023 m. gruodžio 14 d.) nuostatos 2024 m. sausio 1 d. bus inkorporuotos į bazinį Žemės įstatymą. Šiuo atveju projekto pavadinimas dėstytinas taip „Lietuvos Respublikos žemės įstatymo Nr. I-446 8 ir 9 straipsnių pakeitimo įstatymas“, projekto 1 straipsnio 1 ir 3 dalyse dėstomi Žemės įstatymo 8 ir 9 straipsnių pakeitimai dėstytini atskiruose projekto straipsniuose, atitinkamai keičiant pakeitimų esmę. Pritarus šiai pastabai, reikėtų atsižvelgti į Seimo statuto 153 straipsnio 2 dalį, ir svarstyti, ar teikiamo projekto ir su juo susijusio Žemės įstatymo Nr. I-446 2 ir 3 straipsnių pakeitimo ir Įstatymo papildymo 131 straipsniu įstatymo projekto reg. Nr. XIVP-3156(2) nereikėtų sujungti į vieną įstatymo projektą ir jį pateikti Seimui priimti.	Nepritarti	Komitetas pritarė Seimo nario S. Gentvilo siūlymui numatyti projekto įsigaliojimo datą – 2024 m. sausio 1 d. Todėl šiuo projektu yra atitinkamai keičiamos 2023 m. gruodžio 14 d. priimto įstatymo Nr. XIV-2338 nuostatos. Balsavimo rezultatai: pritarti bendru sutarimu.
4.	Seimo kanceliarijos Teisės departamentas 2023-12-19	Reikėtų patikslinti projekto 1 straipsnio struktūrinių dalių numeraciją.	Pritarti	Projekto 1 straipsnio struktūrinių dalių numeraciją patikslinti. Balsavimo rezultatai: pritari bendru sutarimu.

3. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo narys Simonas Gentvilas 2023-12-19	1	1	Argumentai: 2022 m. birželio 30 d. Lietuvos Respublikos Seime priimti Žemės įstatymo Nr. I-446 pakeitimo įstatymo Nr. XIV-1311 ir kitų susijusių įstatymų pakeitimai, kuriais pritarta valstybinės žemės valdymo ir naudojimo pertvarkai. Žemės valdymo ir naudojimo pertvarka suplanuota dviem etapais. 2022 m. birželio 30 d. priėmus Žemės įstatymo Nr. I-446 pakeitimo įstatymo Nr. XIV-1311 ir kitų susijusių įstatymų pakeitimus, prasidėjo antrasis pertvarkos etapas – suplanuota ir vykdyta sisteminė valstybinės žemės priežiūros, Nacionalinės žemės tarnybos prie Aplinkos ministerijos funkcijų ir vykdomų procedūrų analizė, teisinio reguliavimo tobulinimas, parengtas 17 įstatymų pakeitimų paketas. 2023 m. birželio 29 d. Seimas priėmė Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115 ir Žemės įstatymo Nr. I-446 2, 7, 10, 11, 12, 13, 22, 27, 30, 34, 35, 37, 39, 40, 41, 43, 45, 46, 47, 48, 49, 50, 51, 52 straipsnių pakeitimo ir Įstatymo papildymo 30(1), 35(1), 35(2) ir 66 straipsniais įstatymą Nr. XIV-2114 ir kitų susijusių įstatymų pakeitimus. Aukščiau nurodytais 2022 m. ir 2023 m. įstatymų pakeitimais nustatyta, kad miestų ir miestelių teritorijų ribose esančius valstybinės žemės sklypus ir žemės sklypais nesuformuotos valstybinės žemės plotus patikėjimo teise valdo savivaldybės. Seimas nustatė šios nuostatos įsigaliojimo datą – 2024 m. sausio 1 d. Įgyvendinant Žemės įstatymo aukščiau nurodytų pakeitimų nuostatas, įsigaliosiančias nuo 2024 m. sausio 1 d., savivaldybei patikėjimo teise turi būti perduota savivaldybės miestų ir miestelių teritorijų ribose esanti valstybinė žemė, išskyrus žemę, kuri identifikuota kaip savivaldybėms neperduotina. Atsižvelgiant į suplanuotos žemės valdymo ir naudojimo pertvarkos mastą ir svarbą ir siekiant sklandaus ir nuoseklaus pertvarkos įgyvendinimo, Lietuvos Respublikos Žemės įstatymo Nr. I-446 2 ir 3 straipsnių pakeitimo ir Įstatymo papildymo 13(1) straipsniu įstatymo projekto Nr. XIVP-3156(2), Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio pakeitimo įstatymo projekto Nr. XIVP-3157(2), Lietuvos Respublikos Investicijų įstatymo Nr. VIII-1312 12 ir 13 straipsnių pakeitimo įstatymo projekto Nr. XIVP-3158(2), Lietuvos Respublikos Piliečių nuosavybės teisių į išlikusį nekilnojamąjį turtą atkūrimo įstatymo Nr. VIII-359 12 straipsnio pakeitimo įstatymo projekto Nr. XIVP-3159(2) įsigaliojimo datą siūloma prilyginti Seimo jau 2023 m. birželio 29 d. priimtų Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 ir Žemės įstatymo Nr. I-446 2, 7, 10, 11, 12, 13, 22, 27, 30, 34, 35, 37, 39, 40, 41, 43, 45, 46, 47, 48, 49, 50, 51, 52 straipsnių pakeitimo ir Įstatymo papildymo 30(1), 35(1), 35(2) ir 66 straipsniais įstatymo Nr. XIV-2114 ir kitų susijusių įstatymų pakeitimų įsigaliojimo datai, t.y. 2024 m. sausio 1 d. Pasiūlymas: Pakeisti keičiamo Lietuvos Respublikos Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio pakeitimo įstatymo projekto Nr. XIVP-3157(2) 1 straipsnio 1 dalies, kurioje dėstomas Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio 3 dalies, kurioje dėstomas Žemės įstatymo Nr. I-446 pakeitimo įstatymo Nr. XIV-1311 2 straipsnio 15 dalies pakeitimas, 15 dalies nuostatą iki dvitaškio ir ją išdėstyti taip: „1 straipsnis. 1 straipsnio pakeitimas 1. Pakeisti 1 straipsnio 3 dalį ir ją išdėstyti taip: „3. Pakeisti 2 straipsnio 15 dalį ir ją išdėstyti taip: „15. 2024 m. liepos sausio 1 d. įsigalioja tokia šio įstatymo 1 straipsnyje išdėstyto Žemės įstatymo 8 straipsnio redakcija:“.	Pritarti	Balsavimo rezultatai: pritarti bendru sutarimu.
2.	Seimo narys Simonas Gentvilas 2023-12-19	1	2	Argumentai: Žr. prie pasiūlymo eil. Nr. 1. Pasiūlymas: Pakeisti keičiamo Lietuvos Respublikos Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio pakeitimo įstatymo projekto Nr. XIVP-3157(2) 1 straipsnio 3 dalies, kurioje dėstomas Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio 4 dalies pakeitimas, kurioje dėstomas Žemės įstatymo Nr. I-446 pakeitimo įstatymo Nr. XIV-1311 2 straipsnio 16 dalies pakeitimas, 16 dalies nuostatą iki dvitaškio ir išdėstyti ją taip: „3. Pakeisti 1 straipsnio 4 dalį ir ją išdėstyti taip: „4. Pakeisti 2 straipsnio 16 dalį ir ją išdėstyti taip: „16. 2024 m. liepos sausio 1 d. įsigalioja tokia šio įstatymo 1 straipsnyje išdėstyto Žemės įstatymo 9 straipsnio redakcija:“.	Pritarti	Balsavimo rezultatai: pritarti bendru sutarimu.
3.	Seimo narys Simonas Gentvilas 2023-12-19	2	1,2	Argumentai: Žr. prie pasiūlymo eil. Nr. 1. Pasiūlymas: Pakeisti keičiamo Lietuvos Respublikos Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymo Nr. XIV-2115 1 straipsnio pakeitimo įstatymo projekto Nr. XIVP-3157(2) 2 straipsnį ir jį išdėstyti taip: „2 straipsnis. Įstatymo įsigaliojimas ir įgyvendinimas 1. Šis įstatymas, išskyrus šio straipsnio 2 dalį, įsigalioja 2024 m. liepos sausio 1 d. 2. Lietuvos Respublikos Vyriausybė arba jos įgaliotos institucijos iki 2023 m. birželio 30 gruodžio 31 d. priima šio įstatymo įgyvendinamuosius teisės aktus.“	Pritarti	Komitetas pritaria projektu keičiamo įstatymo nuostatų įsigaliojimo datai, t. y. 2024 m. sausio 1 d. Pažymėtina, kad tai numatančios nuostatos (atitinkami keičiamo įstatymo pakeitimai) jau yra išdėstyti Seimo nario S. Gentvilo 1 ir 2 pasiūlymuose, kuriems Komitetas pritarė. Atsižvelgiant į aukščiau išdėstytą, projekto 2 straipsnis patikslinamas taip: „2 straipsnis. Įstatymo įsigaliojimas ir įgyvendinimas 1. Šis įstatymas, išskyrus šio straipsnio 2 dalį, įsigalioja 2024 m. liepos 1 d. 2. Lietuvos Respublikos Vyriausybė arba jos įgaliotos institucijos iki 2023 m. birželio 30 gruodžio 31 d. priima šio įstatymo įgyvendinamuosius teisės aktus.“ Balsavimo rezultatai: pritarti bendru sutarimu.

Komiteto pirmininkas	Kazys Starkevičius

Komiteto biuro patarėja Laura Jasiukėnienė